24.2.2022
Den Europæiske Unions Tidende
DA
L 45/1565 KOMMISSIONEN FORBEREDENDE FORANSTALTNINGER
KAPITEL PA 07 — INVESTERING I MENNESKER, SOCIAL SAMHØRIGHED OG VÆRDIER (fortsat) PA 07 21
(fortsat)
PA 07 21 01
(fortsat) Et identifikationssystem giver borgerne adgang fra alle deres enheder og personalisering af deres oplevelse.
Radio- og TV-selskaber og udgivere samarbejder med teknologiudviklere, som tilpasser eksisterende teknologi, for at sikre brugervenlige løsninger.
De tekniske løsninger kan anvendes på andre typer af indhold (f.eks. uddannelse, sport, underholdning) og kan integreres i forskellige digitale applikationer (f.eks. radio- og TV-selskabernes player-apps og nyheds-apps).
De tekniske løsninger kombinerer AI-baserede og open source-teknologier og anvender maksimal gennemsigtighed med hensyn til algoritmerne.
Brugerne informeres om, hvorfor de ser, det de ser.
I det første år af den forberedende foranstaltning var oversættelsesfaciliteterne klar til op til 8-10 sprog (engelsk, tysk, fransk, italiensk og spansk plus tre til fem andre europæiske sprog, som repræsenterer de forskellige geografiske regioner).
Gennemsigtige og aftalte regler for redaktionelle og juridiske aspekter samt tekniske arbejdsgange udgør et klart samarbejdsgrundlag.
I løbet af det andet år af den forberedende foranstaltning vil partnergrundlaget blive udvidet, og antallet af sprog vil blive udvidet til at omfatte mindst 15 officielle EU-sprog.
Projektet er baseret på fælles værdier, respekt for den menneskelige værdighed, frihed, demokrati, ligestilling, retsstatsprincippet og menneskerettighederne og giver EU-borgerne et sikkert miljø.
Projektet kan suppleres med andre projekter, der udbydes af radio- og TV-selskaber (f. eks. dokumentarsamlinger, særlige programmer for unge), og andre interessenter, f.eks. museer og biblioteker, vil blive indbudt til at deltage, hvis de tilslutter sig de samme værdier.
PA 07 21 02
Forberedende foranstaltning — En fælleseuropæisk mekanisme for hurtig reaktion i forbindelse med krænkelser af presse- og mediefriheden
Tal (Opdelte bevillinger) Bevillinger 2022 Forpligtelser
p.m.
Bevillinger 2021
Betalinger
1 560 000
Forpligtelser
1 950 000
Gennemførelse 2020
Betalinger
Forpligtelser
Betalinger
487 500
Anmærkninger
Denne bevilling skal dække forpligtelser fra tidligere år, som endnu ikke er afsluttet, og som vedrører den forberedende foranstaltning.
Ifølge det internationale pressefrihedsindeks for 2019, der udarbejdes af Journalister uden Grænser, registrerede Unionen samt Balkan den næststørste forværrelse af deres regionale resultat med hensyn til måling af niveauerne af indskrænkninger og krænkelser af pressefriheden.
Rapporten fra 2019 viser, at antallet af lande i Unionen og på Balkan, der betragtes som sikre, hvor journalister kan arbejde i fuldstændig sikkerhed, fortsat falder.
Eftersom forværringen af presse- og mediefriheden i medlemsstater og kandidatlande flere år i træk har vist en bekymrende tendens, er det afgørende fortsat at yde konkret beskyttelse til journalister, herunder fremskaffelse af oplysninger, forsvar, overvågning, oplysning af den europæiske offentlighed og bevidstgørende aktiviteter gennem en fælleseuropæisk mekanisme for hurtig reaktion i forbindelse med krænkelser af mediefriheden.